ფამფარა
ფამფარა (ლათ. Tragopogon) — მცენარეთა გვარი რთულყვავილოვანთა ოჯახისა. ორ ან მრავალწლოვანი ბალახებია. შეიცავენ რძეწვენს. 150-ზე მეტი სახეობაა გავრცელებულია ევროპაში, აზიასა და აფრიკაში. საქართველოში 14 სახეობაა, მათგან 5 საქართველოს ენდემია და 4 კავკასიისა; იზრდებიან ველებზე, დამლაშებულ ადგილებზე, მშრალ ფერდობებსა და სუბალპურ და ალპურ მდელოებზე. ბევრი სახეობა კარგი საკვები და თაფლოვანი მცენარეა.